08/07/2011 | Administración LocalConsorcios
Consorcio de Santiago
Bases reguladoras e convocatoria para a concesión por parte do Consorcio da Cidade de Santiago de Compostela de subvencións á rehabilitación dos elementos especiais de madeira dos inmobles da cidade histórica de Santiago de Compostela

BASES REGULADORAS E CONVOCATORIA PARA A CONCESIÓN POR PARTE DO CONSORCIO DA CIDADE DE SANTIAGO DE COMPOSTELA DE SUBVENCIÓNS Á REHABILITACIÓN DOS ELEMENTOS ESPECIAIS DE MADEIRA DOS INMOBLES DA CIDADE HISTÓRICA DE SANTIAGO DE COMPOSTELA 1.–Obxecto da subvención.1.1.–As presentes bases reguladoras teñen por obxecto a regulación dos criterios e requisitos para a concesión de axudas, polo procedemento de concorrencia competitiva, con cargo aos orzamentos do Consorcio de Santiago, conforme ao establecido na base 20 do orzamento 2011 do Consorcio, destinadas a rehabilitación dos elementos especiais de madeira dos inmobles da cidade histórica de Santiago de Compostela.1.2.–En desenvolvemento do artigo 24 da Ordenanza reguladora das axudas a rehabilitación de edificios e vivendas en execución do Plan especial de protección e rehabilitación da cidade histórica de Santiago de Compostela, as subvencións concedidas ao abeiro destas bases teñen por obxecto: 1.2.1.–Fomentar a execución de obras de rehabilitación, restauración ou reposición daqueles elementos especiais e de interese arquitectónico de madeira (tales como galerías, fiestras, portas de entrada aos edificios, etc.) de inmobles situados no ámbito do Plan especial de protección e rehabilitación da Cidade Histórica.1.2.2.–A realización das obras complementarias necesarias para a reparación ou reposición doutros elementos afectados no proceso de rehabilitación do elemento especial, sempre e cando fosen previstas con antelación e plasmadas no correspondente proxecto ou memoria valorada.1.2.3.–Aqueles custos adicionais e indispensables para a realización das obras indicadas nos puntos anteriores, tales como a colocación de estadas.1.3.–Para os efectos do outorgamento da subvención, entenderanse por obras de rehabilitación as definidas como tales nos artigos 58 e 63, e por obras de restauración as definidas no artigo 57 do Plan Especial de Protección e Rehabilitación da Cidade Histórica.1.4.–Non serán obxecto de subvención ao abeiro das presentes bases as seguintes obras: 1.4.1.–As que se refiran a elementos ou edificacións sobre as que exista unha resolución pola que se declare a existencia dunha infracción urbanística, agás que na proposta presentada se inclúan os traballos de axuste ás determinacións do planeamento xeral ou especial de aplicación.1.4.2.–Calquera intervención nun edificio ou vivenda encamiñada a reparar deficiencias derivadas de accidentes cando na orixe deles se detecte a concorrencia de intencionalidade ou neglixencia grave da persoa beneficiaria ou dalgunha das integrantes da comunidade que ocupe a dita posición.2.–Crédito orzamentario ao que se imputa a subvención. Esta subvención impútase ao crédito orzamentario do Consorcio da Cidade de Santiago referente ao Programa de Elementos Catalogados, locais comerciais e mantemento do parque construído (partida 01.336.780.00), cun importe que para estas bases ascende a cen mil euros (100.000 euros). 3.–Requisitos que deberán reunir as persoas beneficiarias.3.1.–Poderán ser beneficiarias das axudas á rehabilitación de elementos especiais de madeira as persoas propietarias, arrendatarias ou aquelas que ostenten algún dereito de uso sobre os inmobles nos que se sitúen ditos elementos. Tamén poderán ser beneficiarias as comunidades de bens e as comunidades de propietarios en edificios con réxime de propiedade horizontal.3.2.–As persoas beneficiarias ás que se refire o punto 3.1, deberán estar ao corrente do cumprimento das obrigacións tributarias e da seguridade social, e cumprir cos requisitos establecidos no artigo 13 da Lei 38/2003, do 17 de novembro, xeral de subvencións.4.–Requisitos dos inmobles. Os inmobles nos que realicen as obras obxecto de subvención ao abeiro destas bases deben reunir os seguintes requisitos: – Localizarse no ámbito do Plan Especial de Protección e Rehabilitación da Cidade Histórica (PE.1). – Condicións suficientes de seguranza estrutural e estanquidade fronte á chuvia. – Antigüidade superior a 10 anos. – Deberán estar destinados ao uso de vivenda, hoteleiro en tódalas súas categorías, comercial, oficinas en clase I, industrial e socio - cultural, segundo a definición establecida no Capítulo 3 do Título VI da Normativa Urbanística do Plan Especial de Protección e Rehabilitación da Cidade Histórica.5.–Convocatoria. O prazo de presentación de solicitudes será dun mes a partir do día seguinte da publicación destas bases no Boletín Oficial da Provincia. As solicitudes poderán presentarse no rexistro do Consorcio ou por calquera dos medios admitidos na Lei de réxime xurídico e procedemento administrativo común. As solicitudes presentadas na anterior convocatoria, publicada no BOP nº 58 de 25 de marzo de 2011, teranse por formuladas en tempo e forma na presente, agás renuncia expresa por parte dos interesados.6.–Procedemento de concesión da subvención.6.1.–A subvención á rehabilitación de elementos especiais de madeira outorgarase en réxime de concorrencia competitiva.6.2.–A documentación a aportar será a seguinte: – Solicitude de subvención no formulario que figura no anexo I. – Fotocopia do D. N. I. da persoa solicitante ou, no seu caso, da representante, e documentación acreditativa da representación que ostenta. – Cando se trate de actuacións nos elementos comúns dos edificios en réxime de propiedade horizontal, deberá achegarse certificado do secretario da xunta de propietarios da acta da reunión na que se designe ao representante e se adopte o acordo para a realización das obras. Se non existe comunidade de propietarios legalmente constituída deberá presentarse un escrito no que conste a conformidade dos copropietarios coa realización das obras. – Título que xustifique o dereito co que se concorre. No caso das persoas arrendatarias deberá achegarse a correspondente autorización do propietario ou usufrutuario en relación coas obras que se pretenden executar. – Certificado de estar ao corrente das obrigas tributarias e da seguridade social. – Documentación técnica relativa ás obras a realizar coa expresa aceptación do seu alcance polo solicitante ou xustificante do seu encargo. Tanto a redacción da documentación técnica para obter a licenza como a dirección facultativa das obras serán realizadas a vontade do solicitante pola Oficina Técnica do Consorcio ou por técnicos da súa elección con capacitación profesional e habilitación legal abondas e axeitadas ás características das obras que se deban acometer. A solicitude de redacción de documentación técnica ao Consorcio realizarase no formulario recollido no Anexo I. – Plan de Mantemento a doce anos dos elementos especiais obxecto de subvención, coa aceptación expresa do dito plan en prazos e investimento previstos, para garantir a durabilidade do elemento. O plan poderá ser redactado a vontade do solicitante pola Oficina Técnica do Consorcio ou por técnicos da súa elección con capacitación profesional e habilitación legal abondas e axeitadas ás características das obras que se deban acometer. Subsanación de defectos: se se observasen defectos na solicitude ou na documentación presentada, concederase un prazo máximo de dez días desde a súa notificación, para a súa subsanación.6.3.–Unha vez admitidas a trámite as solicitudes, os servizos técnicos do Consorcio emitirán un informe de idoneidade ou non idoneidade das obras propostas cos obxectivos da convocatoria e de conformidade ou disconformidade co orzamento presentado. En caso de disconformidade co orzamento presentado a solicitude non será rexeitada, pero á hora de resolver a petición de subvención teranse en conta os datos consignados no informe emitido polos ditos servizos técnicos.6.4.–A avaliación das solicitudes realizarase aplicando os criterios que de seguido se expoñen e ata un máximo de 80 puntos. ■ Obras de rehabilitación en curso ou recentemente realizadas no edificio: darase preferencia aos solicitantes que acrediten que a obra de rehabilitación do elemento especial obxecto de subvención está encadrada nun proceso global de rehabilitación do edificio ou vivenda no que aquel estea situado: ata un máximo de 20 puntos. ■ Obras en edificios cuxos promotores teñan solicitada a súa participación nos Programas de Mantemento de Edificios convocado polo Concello e o Consorcio: ata un máximo de 20 puntos. ■ Superficie en metros cadrados de carpinterías de madeira (galerías, ventás e portas): ata un máximo de 20 puntos. ■ Nivel de catalogación ou de interese arquitectónico do edificio/vivenda e/ou dos elementos singulares sobre os que se actúe. Darase preferencia aos de maior interese sobre os de menor interese: ata un máximo de 20 puntos.6.5.–A valoración das solicitudes realizarase por unha comisión formada por dúas persoas técnicas da Oficina Técnica do Consorcio e outras dúas da Oficina Municipal de Rehabilitación. No suposto de que o crédito orzamentario previsto na base 2 fose superior á suma das subvencións admitidas, a comisión limitarase a facer constar esta circunstancia por escrito, sen avaliar as solicitudes, por existir crédito suficiente para atender a todas.6.6.–Á vista do informe da comisión, o xerente formulará proposta de resolución de concesión, previa instrución do oportuno expediente, no que se acrediten os requisitos establecidos na presente base. A proposta de resolución será notificada aos solicitantes que fosen propostos como beneficiarios, para que no prazo de dez días manifesten a súa aceptación. Na notificación farase constar expresamente os efectos establecidos no apartado 10.2 desta convocatoria para a falta de xustificación do gasto no prazo máximo concedido. Na proposta de resolución de concesión da subvención se especificarán os seguintes extremos: – Inmoble para o que se outorga. – Beneficiario/a da subvención. – Contía máxima da axuda para o inmoble en cuestión. – Prazo máximo de execución das obras. – Prazo máximo para a xustificación do gasto.6.7.–O órgano competente para a resolución do procedemento será o xerente. Na resolución de concesión faranse constar os extremos que figuran no punto 6.6. destas bases para a proposta de resolución. O prazo máximo para resolver e notificar a resolución do procedemento será de catro meses, contados a partir da publicación das presentes bases e convocatoria. Transcorrido este prazo sen que se notificara a resolución, os interesados están lexitimados para entender desestimada por silencio administrativo a solicitude de concesión de subvención. Contra a resolución expresa ou contra a desestimación por silencio administrativo, os interesados poderán interpoñer recurso de reposición ou recurso contencioso - administrativo ante os Xulgados do Contencioso Administrativo de Santiago de Compostela, por aplicación da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, e a Lei 29/1998, de 13 de xullo, da Xurisdición Contencioso - Administrativa.6.8.–No caso de que o crédito orzamentario previsto na base 2 fose superior á suma das subvencións admitidas, non será necesario que a resolución da convocatoria se produza en unidade de acto, podendo resolverse cada solicitude por separado segundo se vaian completando os requisitos correspondentes.7.–Procedemento especial de concorrencia.7.1. As eventuais persoas beneficiarias das axudas poderán acudir á Oficina Técnica dependente do Consorcio para os efectos de que sexa esta quen redacte a documentación técnica necesaria para a realización das obras no edificio ou vivenda en cuestión.7.2.–A utilización deste procedemento especial esixirá o cumprimento dos seguintes requisitos: Presentación da correspondente solicitude á que deberá acompañar os documentos aos que se refire a base 6.2. Na solicitude en cuestión consignarase o expreso recoñecemento da propiedade intelectual do Consorcio en relación cos documentos que finalmente se elaboren e a aceptación do seu resultado para os efectos da idoneidade das obras a executar.7.3.–O cumprimento destas formalidades dentro do prazo de presentación de solicitudes sinalado na convocatoria equivalerá á presentación en prazo dunha solicitude de subvención para rehabilitación de elementos de carpintería de madeira e outorgaralle ao interesado o dereito a participar no procedemento de concesión en igualdade de condicións que os demais participantes sen prexuízo de cal sexa o seu resultado.7.4.–A oficina técnica procederá á redacción da documentación técnica, a cal deberá ser aceptada expresamente polo solicitante antes da súa definitiva unión á solicitude.7.5.–A aceptación deberá producirse no prazo máximo de dez días dende que se lle comunique á persoa interesada o cumprimento do encargo, dándoselle valor á mesma de ratificación da súa solicitude de axuda na convocatoria en curso. No caso de que finalmente non se producise a aceptación dos traballos realizados, a documentación técnica, con todos os seus antecedentes, quedarán en poder do Consorcio.8.–Contía da subvención.8.1.–A contía da axudas deberá ser fixada en euros e o seu montante nunca poderá superar a cantidade fixada, con independencia das variacións á alza que se puidesen producir na execución das obras por variacións nos prezos ou circunstancias non tidas en conta no momento da resolución do expediente.8.2.–A contía da subvención fixarase en función dos seguintes criterios: a) Obras de rehabilitación e restauración onde se manteña o elemento orixinal de madeira: 50% do orzamento máximo subvencionable. b) Obras de reposición onde se substitúe o elemento por un novo: 40% do orzamento máximo subvencionable. En ningún caso a subvención outorgada poderá superar o límite do 50 por 100 do custo previsto e/ou executado ao amparo da memoria valorada ou proxecto.8.3.–En caso de que o importe das obras realmente executadas fose inferior ao previsto inicialmente, producirase o axuste da subvención concedida ata o importe que corresponda en función do custo das obras realizadas.8.4.–Se se constata que non é posible executar as actuacións de restauración o importe aprobado poderá destinarse ás obras de reposición dos elementos correspondentes, respectando ós criterios de concesión destas axudas. De igual xeito poderá aplicarse este axuste a obras de reposición aprobadas nas que se considere que a restauración é a mellor opción.9.–Orzamento máximo subvencionable.9.1.–O orzamento máximo subvencionable inicial, para as obras de restauración obxecto de subvención, virá determinado polo orzamento total de contrata incluíndo o I. V. E. Para as obras de reposición, o orzamento máximo subvencionable inicial establecerase en función dos seguintes módulos: – Galerías: 1.200 € por módulo (I. V. E. incluído). – Portas: 500 € por metro cadrado (I. V. E. incluído). – Ventás (faces interiores): 375 € por metro cadrado (I. V. E. incluído). – Ventás (faces exteriores): 300 € por metro cadrado (I. V. E. incluído). – Contraventás: 300 € por metro cadrado (I. V. E. incluído). No caso de que o IVE sexa deducible para o beneficiario (ao non supor custe) a contía da subvención verase reducida neste importe. O orzamento máximo subvencionable do conxunto da actuación, obterase a partir da suma dos orzamentos subvencionables iniciais de reposición e restauración.9.2.–As obras serán valoradas pola Oficina Técnica do Consorcio, que elaborará en cada caso os informes técnicos necesarios, previa inspección do edificio ou vivenda.10.–Execución das obras.10.1.–A execución das obras incluídas na correspondente documentación será contratada pola persoa beneficiaria directamente e deberá contar sempre coa correspondente licenza municipal, sen prexuízo das facultades de control e supervisión que o Consorcio manterá en relación coa súa execución.10.2.–A efectiva execución das obras terá que acreditarse mediante presentación de factura e, de ser o caso, certificación de obra emitida pola empresa contratada para o efecto, coa sinatura do técnico competente se a natureza dos traballos así o esixise, antes do 30 de novembro de 2011. O citado prazo poderá ampliarse por causas xustificadas, previa solicitude do interesado, ata un máximo de 3 meses. A presentación da xustificación da execución das obras unha vez transcorridos os prazos antes mencionados suporá que o dereito ao cobro da subvención quedará condicionado á existencia de crédito suficiente e adecuado no orzamento vixente no momento en que a xustificación se presente. En ningún caso a documentación xustificativa poderá presentarse despois do 31 de decembro de 2013, entendéndose neste suposto que o beneficiario renuncia ao cobramento da axuda.10.3.–Á vista da documentación presentada polo beneficiario, a Oficina Técnica do Consorcio e a Oficina de Municipal de Rehabilitación emitirán os correspondentes informes. Se se apreciara a existencia de deficiencias corrixibles outorgarase un prazo suficiente para a súa emenda, nunca superior a 10 días.11.–Pagamento da subvención. O pagamento da subvención será acordada polo xerente do Consorcio, previos os correspondentes informes favorables, previstos no apartado 10.3 destas bases, e o achegamento por parte do/da beneficiario/a da certificacións acreditativas de estar ao corrente das obrigas tributarias e coa seguridade social, de atoparse caducadas as presentadas na solicitude de subvención.12.–Revogación da subvención.12.1.–A axuda poderá ser revogada total ou parcialmente nos seguintes supostos: a) Incorrecta execución das obras subvencionadas, apreciada polos servizos técnicos do Consorcio. b) Negativa do beneficiario a colaborar co Consorcio nas tarefas de control da execución das obras. c) Demora no pagamento ao contratista dos traballos realizados ao amparo do programa de axudas. Entenderase como grave para estes efectos calquera demora no pagamento que supere en dous meses a data de presentación da factura ou de requirimento de pagamento por parte do contratista en relación coas obras executadas. d) Non cumprir o plan de mantemento dos elementos obxecto de subvención.12.2.–A revogación da subvención será declarada polo xerente do Consorcio previo expediente contraditorio e co efecto da perda total ou parcial da axuda concedida en función dos incumprimentos detectados.13.–Lexislación aplicable.13.1.–Esta convocatoria realízase ao amparo da Lei 38/2003 do 17 de novembro, xeral de subvencións, e a Lei 9/2007, do 13 de xuño, de subvencións de Galicia, cuxos preceptos complementarán e integrarán as determinacións das presentes bases.13.2.–Será tamén de aplicación a esta convocatoria a Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e a Ordenanza Municipal reguladora das axudas á rehabilitación de edificios e vivendas en execución do Plan Especial de Protección e Rehabilitación da Cidade Histórica, nos aspectos non regulados expresamente por estas bases, e calquera outra normativa que resulte de aplicación obrigatoria en función da Administración ou entidade que interveña.14.–Estas subvencións son incompatibles con calquera outras axudas concedidas aos beneficiarios polo Concello ou o Consorcio de Santiago, para a mesma finalidade. En ningún caso as subvencións concorrentes poderán ser na súa contía global superiores ao custo das obras subvencionadas. A contía destas subvencións poderá ser minoradas por esta causa. Santiago de Compostela, 29 de xuño de 2011. Asdo.: Xosé Manuel Villanueva Prieto Xerente do Consorcio